***Elev- og lærlingundersøkelse 2012***

 Ulf-Terje Eliassen, Norsk Arbeidsmandsforbund

**Sammendrag**

Som et ledd i Norsk Arbeidsmandsforbunds handlingsplan for 2012 om statusheving av yrkesfag, ble en undersøkelse rettet mot lærlinger utarbeidet av undertegnede med hjelp fra Compendia. Undersøkelsens formål var å høre hva elever og lærlinger selv mente om sin utdannelse samt gjøre de oppmerksom på hvilken innflytelse de selv har via å være organisert. Store deler av deltakerne som svarte var organisert i Norsk Arbeidsmandsforbund og var også interessert i videre oppfølging med kurs og lignende.

Undersøkelsen ble lagt lett tilgjengelig på forbundets hjemmesider og kunne linkes direkte til svarskjema via facebook og andre sosiale medier.

Svarresultatene viste at praktiskrettet teori var noe de aller fleste ønsket for å gjøre utdannelsen bedre. Det totale bildet viser at deltakerne er opptatt av eget fag og ønsker mer fokus på selve faget.

Undersøkelsen er gjort i en relativ lav skala med få resurser, totalt 69 svar hvorav 66 er relevante. Men en ser et stort potensiale med denne metoden for å engasjere, informere og også organisere nye medlemmer. 28 medlemmer ønsket mer informasjon og kurstilbud om forbundet og LO. Av disse var de fleste medlemmer av Norsk Arbeidsmandsforbund, men også noen kom fra andre forbundsområder. Noen var heller ikke organisert fra før.

**Innledning**

Norsk Arbeidsmandsforbund organiserer i ulke bransjer der yrkesfag er utdanningsgrunnlaget. De bransjene som pr nå har et utdanningsløp som starter med yrkesfag finner vi hovedsaklig innenfor vakt, anlegg/maskin, asfalt, bergindustri, skadesanering, renhold og lignende.

Grunnen for undersøkelsen var at forbundsstyret hadde vedtatt i sin handlingsplan 2012 etter innspill fra ungdomsutvalget om å ha ekstra fokus på statusheving av yrkesfag. Forbundet har 286 registrerte lærlinger, 81 elever og 272 studenter i systemet. Dette kan dog være noe misvisende da mange lærlinger er registrert inn som ordnære medlemmer og tallet kan være noe høyere. Det kan også hende noen lærlinger ennå står som elev medlem og studenter.

Undersøkelsen ble laget i samråd med Compendia og lagt ut på forbundets hjemmesider. Det ble laget rundskriv som gikk ut til avdelinger, klubber og medlemmer samt sendt ut på E-post og SMS til de som stod registrerte som elever og lærlinger.

**Formål**

Ut i fra handlingsplanen er undersøkelsen et ledd for statusheving av yrkesfag. Dette tror vi blant annet vi kan oppnå med å spørre elevene og lærlingene hva de selv mener. Resultatet kan videre brukes når vi presenterer politiske saker som angår yrkesfag utdanning. Videre ønsker vi at flere elever og lærlinger blir engasjert i forbundets aktiviteter, slik at de kan være med tidligst mulig å påvirke sin egen utdanning og senere arbeidsliv via forbundet og LO. Vi håper også dette kan føre til at de får større kunnskap om hva forbundet jobber med til daglig, og at de som medlemmer er en viktig faktor i dette.

Underliggende formål er å skape litt blest og informasjon rundt forbundet som igjen kan føre til flere medlemmer. Ikke bare til eget forbund, men også andre forbund da undersøkelsen var åpen og alle kunne delta. Det er et viktig budskap at medlemmer kjenner sine innflytelses muligheter i forbundet.

**Metoder**

Selve undersøkelsen ble lagt lett tilgjengelig på hjemmesidene, samtidig som en kunne linke direkte til undersøkelsen. Vi antok det var av betydning at en kunne starte rett på undersøkelsen uten og måtte lese bakgrunn for testen først, det da vi i hovedsak var interessert i å høre elever og lærlingers erfaringer. Det var likevel en klar og tydelig tekst der en kunne gå inn å lese om bakgrunn for undersøkelsen for de som var interessert.

Denne teksten ble presentert for lærlingene:

”Norsk Arbeidsmandsforbund organiserer og jobber for ansatte i blant annet anleggsrelatert entrepenørarbeid, maskinbedrifter, vektere, renholdere, bergindustrien, vaktmestre m.m. Jobber som er svært viktige både nå og i fremtiden. Derfor har vi også fokus på å statusheve disse yrkene. Det skal være like poppulært og viktig å ta et fagbrev innenfor disse fagene som det er å gå studieforberedende fag.

Som lærling er du også som ansatt å regne. Du inngår både lærlingkontrakt og en ansettelseskontrakt med bakgrunn i lærekontrakten. Det er kanskje to ting som kan være greit å ha oppklart. Det er opplæringskontoret som hjelper deg og bistår slik at lærekontrakten blir fulgt opp. Når det gjelder selve arbeidsforholdet, lover og avtaler tilknyttet arbeidsmiljøloven og tariffavtalene er det partene, forbundet og arbeidsgiver som følger opp.

Du som lærling er også en viktig resurs for forbundet. Vi jobber kontinuerlig for at lærlinger og ansatte skal ha det best mulig på sin arbeidsplass, både med tanke på ansattes arbeidsforhold og utdanningen elevene tar. Vi ønsker at bransjene vi organiserer skal ha den samfunnsstatusen den fortjener. Vi jobber blant annet med konkrete tiltak som forbedring av ungdomsgarantien, sikre flere læreplasser, bedre rabattordninger for lærlinger, utstyrsstipend og faglig og utstyrsmessige oppdaterte skoler.

Men vi trenger også dine innspill! Lærlinger og elever som nå er under utdanning og i lære hos bedrift, er de som best vet hva som fungerer for sitt eget læreutbytte. Så ta gjerne kontakt med forbundet med dine innspill på forbedringer og ideer til veien videre!”

Spørsmålene vi stilte var med ulike svaralternativer, samt åpning for fritekst dersom deltakerne ikke følte alternativene passet til deres erfaringer.

Er du medlem i Norsk Arbeidsmandsforbund?
Hvor langt er du kommet med utdanningen?

Hvilket fag/linje går du på/har du gått på?

Hva heter bedriften der du er/var du i lære? (Frivillig)
Var denne lærebedriften ditt førstevalg?
Hvordan er/var dine erfaringer med læretiden i denne bedriften?
Hvordan synes du selve utdanningsløpet bør være?

Hva mener du kunne vært bedre med din utdanning? (Flere valg mulig)
Hva var grunnen til at du valgte denne linjen?

Hvis du ønsker informasjon om kurs og lignende, oppgi:

Ditt navn:
E-post:

Undersøkelsen ble presentert på forbundets hjemmesider, men kunne linkes direkte som for eksempel facebook og andre sosiale medier.

**Resultater, respons, med kommentarer**

Generelt tyder samtlige svar at disse er reelle og kommer fra ulike personer, selv om en ikke kan garantere noe siden den er anonymisert og åpen for offentligheten. 3 svar er tatt ut av testen og er ikke deler av statistikken.

Antall svar: 69

Urelevante svar: 3 (Det Kommer klart frem i undersøkelsen at dette var useriøse svar, da E-post adressene som ble oppgitt var av upassende karakter, samt at svarene bar preg av svært dårlige holdninger mot yrkesfag elever.) Men det kan se ut som de tre svarene alle kommer fra samme person)

Oppgir at de er medlemmer i Norsk Arbeidsmandsforbund: 43

Kommentar: ikke alle som oppgir at der er medlemmer har lagt igjen navn, slik at en ikke kan være sikker på om de er medlemmer eller ikke. De som har lagt igjen navn og kan kontrolleres opp mot systemet viser seg å være reelle medlemmer.

**Hvor langt er du kommet med utdanningen?**

* 16 oppgir at de er ferdig med læretiden
* 19 oppgir at de er elev
* 25 oppgir at de er lærling i bedrift
* 1 oppgir at den ikke har fått lærling plass
* 4 oppgir annen status

Kommentarer: Svarene viser at vi i stor grad traff målgruppen selv om undersøkelsen var åpen for alle.

**Hvilket fag/linje går du på/har gått på?**

* 24 oppgir bygg- og anleggsteknikk
* 16 oppgir service og samferdsel
* 6 oppgir Teknikk og Industriell Produksjon
* 3 oppgir elektrofag
* 11 oppgir diverse annet

Kommentarer: Også her ser vi at vi traff godt med målgruppen innenfor våre fag områder.

 **Hva heter bedriften der du er/var du i lære?**

* Spørsmålet ble stilt for å få en oversikt over hvilke bedrifter som utmerket seg positivt eventuelt negativt, slik at en mulig kunne ha dialog med bedrifter som gjorde en god jobb. Velger ikke å nevne noen bedrifter med navn i denne rapporten.

**Var denne lærebedriften ditt førstevalg?**

* 44 oppgir ja
* 10 oppgir nei

Kommentarer: positivt at de aller fleste får sitt førstevalg, men resultatet har noen feilkilder. Mange som oppga at de ikke var kommet i lære ennå, eller ikke hadde vært i lære svarte likevel nei eller ja. Et alternativ med ”ikke relevant” burde vært en del av svaralternativene.

**Hvordan er/var dine erfaringer med læretiden i denne bedriften? (åpent svar uten alternativer)**

* De aller fleste oppgir at de er godt og svært fornøyd med bedriften under lærling tiden.
* 6 oppgir at de ble brukt som billig arbeidskraft, jobbet mye alene og lite oppfølging
* 1 oppgir at en følte seg trakassert og at dette var en jente i mannsdominert bedrift

**Hvordan synes du selve utdanningsløpet bør være?**

* 43 oppgir 2 år skole + 2 år i bedrift
* 17 oppgir 1 år skole 3 år i bedrift
* 1 oppgir 1 år skole + 2 år i bedrift
* 3 oppgir andre typer utdannningsløp som kombinert skole og arbeid fra dag 1 og Differensiert utdanning etter behov.

kommentarer:

 De aller fleste er nok best kjent med modellen 2 + 2. Om en ikke kjenner til hvordan andre løp ser ut, kan det også være vanskelig å ta stilling til løp som til nå kanskje ikke er like kjent.

**Hva mener du kunne vært bedre med din utdanning? (Flere valg mulig)**

* 26 oppgir At utstyret i skolen er mer likt det du møter på bedrifter
* 28 oppgir at utstyret i skolen er mer oppdatert
* 29 oppgir At du er sikret læreplass etter endt skole
* 39 oppgir mer praktisk rettet teori/teoriundervisning som er relatert til fag/linje
* 22 oppgir Mindre teori, du lærer nok av praksis i dette yrket
* 29 oppgir Mer i stipend, i dag strekker det ikke til for å kjøpe inn nødvendig utstyr
* 25 oppgir At allmennfagene blir mer yrkesrettet
* 27 oppgir At det blir mer fordypning i eget fag
* 13 oppgir Mer teori for å få bedre forståelse av f.eks. tekniske innretninger

 Kommentarer: Svarene gir en klar indikasjon på at praktiskrettet teori er noe som nærmest alle lærlinger og elever er opptatte av samtidig som de ønsker mer yrkesretting av allmenne fag og fordypning i eget fag. Kanskje kan slike ting være med på å styrke statusen i de enkelte fag og heving av kompetansen i fagområdene, sett i sammenheng med spørsmål lengre ned, så er det mange som har bestemt seg for hvilket fag de vil ha, svært få eller ingen har nevnt at de valgte feil linje og vil bytte. Da er det viktig at skolene kan legge til rette for dette og selvfølgelig kombinere dette med at utstyret oppdateres. Er også urovekkende om elevene føler at stipendet ikke strekker til, da utdanning bør og skal være gratis for elever i den videregående skole. Av de som svarer mindre teori, er det også mange som samtidig skriver mer teori, dette kan tolkes dit hen at de ønsker mer fokus på ”sine” fag sett ut i fra svarene ellers.

**Hva var grunnen til at du valgte denne linjen?**

* 10 oppgir tips fra familie/venner
* 32 oppgir at de hadde bestemt seg
* 8 oppgir at en ble interessert etter å ha vært på utdannningsmesse/yrkesmesse
* 6 oppgir å ha fått råd fra rådgivertjenesten
* 1 oppgir dårlig råd fra rådgivertjenesten
* 7 oppgir diverse andre grunner (mange av andre grunner kan relateres til svaralternativene)

Kommentarer: De aller fleste har altså bestemt seg. Kan også være verdt å merke seg at utdanningsmesser er en ikke ubetydelig faktor for hvilken utdanning en velger.

* **Hvis du ønsker informasjon om kurs og lignende, oppgi:**
* **Ditt navn:**
**E-post:**

28 ønsket mer informasjon og oppfølging. Av disse tilhørte 2 andre forbund og 2 var ikke medlemmer men ønsket informasjon.

Kommentarer: De som ønsket informasjon som tilhørte andre forbundområder ble videresendt til sitt respektive forbund. Øvrige som var interessert var i hovedsak lærlinger i bedrift, noen også ikke medlemmer som ønsket mer info fra forbundet. Samtlige som ellers oppga E-post adresse blir fulgt opp på mail og/eller telefon.

**Konklusjon**

Ut i fra en forholdsvis liten undersøkelse og kun administrert av en person, så var responsen god. Målgruppen (som i hovedsak var elever/lærlinger som utdanner seg innenfor områder som Norsk Arbeidsmandsforbund organiserer) ble i stor grad nådd. Det som fremkommer som aller mest positivt er at omentrent halvparten av de som var medlem ønsker mer informasjon rundt forbundet og kurstilbud. Interessen rundt forbundet er altså god blant elever og lærlinger.

Når det gjelder svarene til deltakerne, så er det praktiskrettet teori som er det som klart skiller seg ut hva de aller fleste har svart. Sammenfallende med dette svarer svært mange at de ønsker fordypning i eget fag og yrkesretting av allmenne fag. Inntrykket av svarene er at dette er personer som vet hva de ønsker å utdanne seg som og ønsker mer fokus på faget de har bestemt seg for. Videre er det også urovekkende om stipendet i dag ikke strekker til for så mange, undersøkelsen går ikke dypere inn i spørsmålet så er vanskelig å si om dette er reelle behov eller bare et generelt ønske om mer i stipend. Dog er spørsmålet formulert slik at det er knyttet opp til utstyret, og derfor må en ta høyde for at det er mange som ikke får kjøpt riktig utstyr med stipendet som er i dag. Utstyret som brukes i skolene ser heller ikke ut til å være av det beste i henhold til svarene.

Lærlingplasser er også noe som er viktig for deltakerne, selv om de som deltok alle hadde fått læreplass an unntak av 1. En slik undersøkelse som i hovedsak går internt i organisasjonen vil kanskje ikke fange opp de som er blitt stående utenfor. Kan derfor ikke konkludere i denne undersøkelsen rundt hvor mange som får/ikke får læreplass.

Dette var altså en positiv måte å få informert om forbundet, samt komme i kontakt med unge medlemmer for å skolere og forhåpentligvis få de mer inkludert i forbundets arbeid. Potensialet for å gjøre dette ennå større er så absolutt til stedet. Det kan da være en ide om å ha en plan for hurtigere oppfølging, gjerne underveis. Oppfølgingen av personene i denne testen vil i hovedsak bli i etterkant av denne rapporten.

**Etterarbeid**

Alle som viste interesse og som var medlemmer vil bli satt opp på en info E-post liste slik at de er oppdaterte på hva som rører seg rundt aktiviteter i forbundet, spesielt rettet mot unge. De som tilhørte vårt område vil bli ringt opp å få tilbud om å melde seg inn. Rapporten vil bli presentert for forbundsstyret.